5. ΝΟΜΟΘΕΤ. ΔΙΑΤΑΓΜΑ υπ’ αριθ. 831 της 4/19 Δεκ. 1941 (ΦΕΚ Α΄ 440) Περί συμπληρώσεως του άρθρ. 18 του Α.Ν. 1676/1939 «περί προστασίας Φυματικού Προσωπικού Τ.Τ.Τ.». Εκυρώθη δια της υπ’ αριθ. 317/1946 πράξεως Υπουργικού Συμβουλίου. Άρθρον μόνον.-1.Αι διατάξεις της πρώτης παραγράφου του άρθρ. 18 του Α.Ν. 1676/1939 «περί προστασίας Φυματικού Προσωπικού Τ.Τ.Τ.» δύνανται να εφαρμόζωνται, εις εκτάκτους περιστάσεις, κατά την κρίσιν του Υπουργού της Συγκοινωνίας και επί του προσωπικού εν γένει της υπηρεσίας Τ.Τ.Τ. παντός βαθμού, του δικαιουμένου σανατοριακής περιθάλψεως κατά τας διατάξεις του άρθρ. 1 του ιδίου Νόμου. Βλ. και άρθρ. 11 Νόμ. 2045/1952. Σελ. 92 2.Εις τους κατά τας διατάξεις του προηγουμένου εδαφίου νοσηλευομένους οίκοι φυματικούς παντός βαθμού αντί του μέχρι τούδε παρεχομένου επιδόματος ασθενείας παρέχεται εφεξής, εκ του κατά το άρθρ. 5 του Α.Ν. 1676/1939 ειδικού λογαριασμού προνοίας φυματικού προσωπικού Τ.Τ.Τ., όμοιον επίδομα όπερ ορίζεται εις δραχμάς εξ χιλιάδας μηνιαίως. 3.Αι διατάξεις του παρόντος άρθρου δύνανται, να εφαρμόζωνται και δια τους κατά την ισχύν του παρόντος νοσηλευομένους εν Σανατορίω εν ενεργεία και συνταξιούχους εκ του προσωπικού Τ.Τ.Τ. από της 10 Δεκ. 1941. 4.Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως.

[Source: greek_legal_code_raptarchis | Tokens: 1162]